Cꞌo cꞌa jun chique ri achiꞌaꞌ fariseos cꞌo rukꞌij chiquicojol ri ruvinak israelitas rubinan Nicodemo.
Rijaꞌ pa jun xokꞌokꞌaꞌ xbe riqꞌuin ri Jesús y xuꞌij che:
Rabí,
roj keteman chi rat,
rat jun Tijonel ri takon-pe roma ri Dios.
Roma xaxe ri cꞌo Dios riqꞌuin nibano milagros ri achel naꞌan rat,
xchaꞌ.
Jacꞌa ri Jesús xuꞌij che:
Yin kitzij-kitzij nin-ij chave:
Ri man xtalex ta chic jun bey,
man nitiquer ta ntoc chiquicojol ri yeꞌan gobernar roma ri Dios,
xchaꞌ.
Pero ri Nicodemo xuꞌij che ri Jesús:
¿Cꞌo cami cheꞌel nalex chic jun bey jun achi ri xa riꞌj chic?
¿Cꞌo cami cheꞌel nuꞌon chic ka coꞌol richin nalex chic jun bey riqꞌuin ri ruteꞌ?
xchaꞌ.
Y ri Jesús xuꞌij:
Kitzij-kitzij nin-ij chave:
Ri man xtucꞌuaj ta ri alaxic ri petenak riqꞌuin ri Lokꞌolaj Espíritu y riqꞌuin yaꞌ,
man nitiquer ta ntoc chiquicojol ri yeꞌan gobernar roma ri Dios.
Roma ri yeꞌalex chiquikꞌaꞌ ri quite-quitataꞌ,
xaxe ri aj-rochꞌulef cꞌaslen niquicꞌuaj.
Jacꞌa ri niquicꞌuaj ri alaxic ri petenak riqꞌuin ri Lokꞌolaj Espíritu,
can ja rucꞌaslen ri Lokꞌolaj Espíritu niquicꞌuaj.
Man jun vi tunaꞌ ri avánima navacꞌaxaj ri xin-ij chave rat,
Nicodemo,
chi rix nicꞌatzin chi yixalex chic jun bey.
Ri cakꞌikꞌ jalajoj rubey nikꞌax-vi y navacꞌaxaj,
pero man aveteman ta achique lugar petenak-vi,
y nis-ta aveteman ri niꞌe-vi.
Quiriꞌ mismo ri niquicꞌuaj ri alaxic ri petenak riqꞌuin ri Lokꞌolaj Espíritu,
xchaꞌ ri Jesús.
Jacꞌariꞌ xucꞌutuj ri Nicodemo che ri Jesús:
¿Achel cꞌa nibanataj ri alaxic ri naꞌij?
Quireꞌ cꞌa xuꞌij ri Jesús che:
¿Man aveteman ta achel nibanataj reꞌ,
y xa rat tijonel chiquicojol ri israelitas?
Yin kitzij-kitzij nin-ij chave,
chi ja ri achique keteman y katzꞌeton ri nikatzijoj.
Jacꞌa rix man ninimaj ta ri nikatzijoj chive.
Yin xa ja ri yebanataj chochꞌulef ri nintzijoj,
y rix man nijoꞌ ta ninimaj,
y xa ta yichꞌo chirij ri achique yebanataj chicaj,
más cꞌayef chi rix ninimaj.
Nis-ta jun ocunak chilaꞌ chicaj,
xaxe ri Jun ri kajnak-pe chicaj richin xalex chiquicojol ri vinak,
y can chicaj cꞌo-vi.
Y achel xuꞌon ri Moisés ojer can pa chakijlaj tzꞌiran ulef,
chi xuyaꞌ ruvachibel jun cumatz chutzaꞌn jun cheꞌ richin xecolotaj ri vinak chuvech ri camic,
quiriꞌ mismo yin ri xitak-pe richin xinalex chiꞌicojol,
xquijotoꞌex chuvech jun cheꞌ,
richin quiriꞌ xa achique na ri xtuyaꞌ ránima viqꞌuin,
man xtiꞌe ta chupan ri camic ri richin jumul,
xa xticꞌujeꞌ rucꞌaslen ri richin jumul.
Roma ri Dios conojel vinak yerojoꞌ,
romariꞌ hasta xutak-pe ri juney Rucꞌajol vaveꞌ chochꞌulef richin quiriꞌ xa achique na ri nuyaꞌ ránima riqꞌuin,
man xtiꞌe ta chupan ri camic ri richin jumul,
xa xticꞌujeꞌ rucꞌaslen ri richin jumul.
Roma ri Dios man xutak ta pe ri Rucꞌajol chuvech ri rochꞌulef richin nuruyaꞌ castigo pa quiviꞌ ri vinak,
xa richin yerucol chupan ri quimac.
Ri nuyaꞌ ránima riqꞌuin ri Rucꞌajol ri Dios,
man xtika ta ri castigo pa ruviꞌ.
Jacꞌa ri man nuyaꞌ ta ránima riqꞌuin,
ri castigo ri richin jumul can cꞌo chic pa ruviꞌ,
roma man nunimaj ta ri juney Rucꞌajol ri Dios.
Ri achique roma cꞌo chic castigo pa ruviꞌ,
jareꞌ:
ri Sakil richin ri Dios xuka chochꞌulef,
pero ri vinak más xcajoꞌ ri kꞌekuꞌn que chuvech ri Sakil,
roma rijeꞌ xa itzel ri yequibanalaꞌ.
Roma conojel ri yequibanalaꞌ ri xa itzel,
itzel niquitzꞌet ri Sakil,
y man yejel ta apu riqꞌuin,
roma man nicajoꞌ ta chi ntel chosakil ronojel ri man utz ta ri yetajin riqꞌuin.
Jacꞌa ri ucꞌuan quicꞌaslen roma ri kitzij richin ri Dios,
xa yejel-apu riqꞌuin ri Sakil,
richin ntel chosakil chi ja ri Dios ri ucꞌuayon quichin (chubanic,
choꞌonic) ri achique yequibanalaꞌ.